text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: تقرير مشروع الإستيطان الأجصي و إزالة تونس من الوجودحملة توانسا صد الإستيطان الأجصي بتونس
text.text_idx: #000004
text.text: الرئيسيةسياسةشركة البيئة والغراسة و البستنة: الوظائف الوهمية و إبتزاز الدولة
text.text_idx: #000006
text.text: شركة البيئة والغراسة و البستنة: الوظائف الوهمية و إبتزاز الدولة
text.text_idx: #000007
text.text: جاتنا مراسلة لصفحة الروح التونسية حول شبهة فساد في الإنتدابات بشركة الغراسة و البستنة بڨفصة، بش ننقل الرسالة كيف ماهي و بالمناسبة بش نعلق عليها و نعطي موقفنا منها: ” عسلامة.. حبيت نحكيلكم و بالدليل على شبهة فساد كبيرة في نتيجة مناظرة شركة البيئة و الغراسة في ولاية قفصة من طرف المسؤوليين المعنيين ! باش نوضحلكم اكثر المناظرة هذه هي عبارة على نقاط تسند بحسب الحالات الاجتماعية للمترشحين ( العمر و سن التخرج و عدد الابناء و عدد الاخوة العاطلين في حالة المترشح اعزب الخ...) بعد كل حد يسندولو نقاط حسب المعايير اللي ذكرتهم ! اللي صار في النتيجة، اللي نجحو عدد نقاطهم معروف من قبل ضعيف و اقل من عديد المترشحيز الاخرين ! بعد التثبت و الحصول على ارقام بطاقات تعريف للناجحين شوفو سبب النجاح مش نقاط و حالات اجتماعية مثل ما أعلن في شروط المناظرة اما كاتبين “اتفاق سابق” ! شنوة الاتفاق هذا ؟ على اي اساس و شروط و اصلا ما فماش حتى اتفاق من اصلو.” و تنجم تتأكد من هذا في الصور المرفقة.
text.text_idx: #000009
text.text: أما يلزم نرجعو لسبب المشكلة منين بدات من الأول:
text.text_idx: #000011
text.text: * شركة الغراسة و البستنة تعملت في 2011 بعد الثورة لإسكات الإحتجاجات و
  كثرة المطالب بالتشغيل في بعض الولايات، يعني شركات تعطي في شهريات من غير
  مردود حقيقي. و حاليا لاهوما تابعين الوظيفة العمومية و لا القطاع الخاص و
  لا ثما إطار قانون ينظمهم.. متاع خوذ شهرية و أكاهو. و إلا يعاونو بيهم
  شركة فسفاط ڨفصة و الا المجمع الكيميائي و خدمت موظف واحد يخدموها 3 و 4
text.text_idx: #000012
text.text: أصلا حبيت نعرف شنوة الهدف من وجود الشركات هذه و فاش تخدم بالضبط مالقيت شي كان أخبار مناظرات الإنتدابات و نتيجة الإنتدابات و إحتجاجات فقط.
text.text_idx: #000013
text.text: و هذا علاش من اولها كانت قرار غالط من الحكومة و تحولت لعبئ على
  الميزانية شهريات بمئات المليارات و إدارة و نقابات و إمتيازات و الفساد في
  المناضرات تحل كبرو، بعدالي ولت أعز خدمة (تخلص و انت راقد)! و تخلقت
  معاها الرشوة و المعارف في المناظرات و البلايص تتباع بالفلوس من غير حتى
  رقابة حكومية !
text.text_idx: #000014
text.text: و من الي كانت الحكومة تسكت في إحتجاجات المطالبة بالتشغيل بالشهريات المجانية أصبحت تعاني في إحتجاجات الفساد في الإنتدابات.
text.text_idx: #000015
text.text: * المشكلة الكلها بدات من الحكومة الأولى الي ترشي في المحتجين بشرهريات
  مجانية، تفرق في فلوس المواطن التونسي دافع الضرائب على ناس ماقدموش تعب و
  جهد تساوي الفلوس الشهرية الي ياخذو فيها! فلوسنا ماشية خسارة فالعوض تتصرف على البنية التحتية و تسهيل الإجراءات الإدارية و تصليح بارشا قوانين تعطل في المشاريع الخاصة.
text.text_idx: #000016
text.text: كان من الأجدر من أول نهار خرجو فيه يحتجو على التشغيل تقوللهم الحكومة و
  بصراحة راهو الشغل مسؤولية كل مواطن على روحو موش دور الدولة تخلق الخدم،
  ماناش في دولة إشتراكية و الا في الشيوعية بش الدولة تتكفل بتشغيل كل
  المواطنين و توكلهم و تلبسهم.
text.text_idx: #000017
text.text: [ القرار الصحيح الي يلزم يتاخذ هو فتح تحقيق و محاكمة كل من تثبت عليه شبهت الفساد إلغاء شركات البستنة من أساسها و فلوس الشهريات تتصرف ع البنية التحتية . ]
text.text_idx: #000018
text.text: * حكومات غبية و أحزاب يبزنسو في الناخبين و يكذبو عليهم بوعود التشغيل و حتى من نواب المجلس مزالو يسخايلو انو الدولة بش تخلق الخدم و تخدم الناس الكل! و حتى ولو كانو يعرفو الحقيقة ولا واحد فيهم بش يصارح الشعب و يقلو الحقيقة المرة بش يفيق على روحو، هوما خايفين لاالناخب يتغشش عليهم و ماينتخبهمش المرة الجاية و بعد نتيجة الانتخابات يبقو يكذبو على الناخب بلوغة ماخلوناش و يرمو التهم على بعضهم. هذا علاش بش يبقو ديما فاشلين و ماعندهم وين يوصلو.
text.text_idx: #000019
text.text: ** الله غالب أفكار و برامج القومية التونسية
  تنجم تصدم و تجيب ردود أفعال خايبة و الأغلبية بش يسبونا و يقولو فاش
  يخرفو،، هذيكا هي الحقيقة مرة و يلزم تتقال بكل صراحة من غير تبرير و
  تزيين. بش الي ينتخب الحزب القومي التونسي يكون فاهم و مقتنع ببرنامجنا و
  مانتلزوش نعملو شركة بستنة تفرق الشهريات المجانية.
text.text_idx: #000020
text.text: الرد الجذري على اللوم السطحي للقومية التونسية
text.text_idx: #000021
text.text: القصف الإسرائيلي لحمام الشط، يعري حقيقة الضعف التونسي
text.text_idx: #000022
text.text: الحنين الى عهد بن علي، الرجعية السياسية و القومية التونسية
text.text_idx: #000024
text.text: لن يتم نشر عنوان بريدك الإلكتروني. الحقول الإلزامية مشار إليها بـ *
text.text_idx: #000026